|  |  |
| --- | --- |
|  | «28» наурыз 2023 жыл №44  Грант беру жөніндегі Келісімшарттың  № 8 Қосымшасы |

**Әлеуметтік жобаны және (немесе) әлеуметтік бағдарламаны іске**

**асыру қорытындылары бойынша қорытынды есеп**

1. Үкіметтік емес ұйымның толық атауы: **«Боранқұл» командасы» қоғамдық қоры**
2. Үкіметтік емес ұйым басшысының тегі, аты, әкесінің аты (бар болса): Сағидуллин Нұрбол Нәбиұлы
3. Заңды мекен-жайы, байланыс телефоны: 130000, Маңғыстау облысы, Ақтау қаласы, 30 шағын аудан, 181 үй, 125 пәтер. Байланыс телефоны: 8702 965 65 96
4. Грантты іске асыру шеңберіндегі әлеуметтік жобаның, әлеуметтік бағдарламаның атауы (бағыт): **«Жастар арасындағы әзіл-ысқақ ойындарын ұйымдастыру арқылы мемлекеттік тілдің аясын кеңейту»**
5. Әлеуметтік жобаны және/немесе әлеуметтік бағдарламаны іске асыру кезеңінің басталу және аяқталу күні: «1» сәуір 2023 жылдан бастап «25» қараша 2023 жылға дейін
6. Грантты іске асыруға бөлінген қаражаттың жалпы сомасы: 9 890 774 (тоғыз миллион сегіз жүз тоқсан мың жеті жүз жетпіс төрт) теңге

**1. Әлеуметтік жоба шеңберіндегі іс-шараларды сипаттаңыз**

**1 міндет. Өңірдің барлық мектептері, кәсіптік білім беру ұйымдары мен жоғары оқу орындарынан және ассамблея жанынан кемінде 1 (бір) жайдарман тобы жасақтау**

**1 шара. Өңірдегі барлық оқу орындарына танымал жайдарманшылармен бірге жайдарман ойындарының маңызы жөнінде кешенді ақпараттық түсіндіру жұмыстары ұйымдастыру**

«Боранқұл» командасы» қоғамдық қоры жайдарман ойындарының маңызын түсіндіру мақсатында танымал жайдарманшылармен бірге өңірдегі мектептер, кәсіптік білім беру ұйымдары мен жоғары оқу орындарында кешенді ақпараттық түсіндіру жұмыстарын жүргізді. Аталған іс-шараға 8 оқу орындары қамтылды. Атап айтсақ, олардың қатарында М.Тынышбаев атындағы ҚазККА көлік колледжі, Маңғыстау энергетикалық колледжі, Қарақия кәсіптік колледжі, Мейірбике медициналық колледжі, Маңғыстау политехникалық колледжі және т.б. кәсіптік білім беру ұйымдары бар. Сонымен қатар, «Алаш медиа» мектебі, «Интеллектум» зияткерлік мектебі және т.б. мектептерде де ақпараттық түсіндіру жұмыстары жүргізілді. Түсіндіру жұмыстары барысында жайдарман ойындарының маңызы айтылды. Нәтижесінде бірқатар білім ордаларынан жаңа жайдарман топтарын құру жұмыстары бастау алды.

**2 міндет. «Маусымашар – 2023» фестивалін ұйымдастыру**

**1 шара. «Маусымашар – 2023» фестиваліне командаларды тіркеу жұмыстарын ұйымдастыру**

Жоба аясында, 15-27 сәуір аралығында «Маусымашар – 2023» фестиваліне командаларды тіркеу жұмыстары ұйымдастырылды. Әлеуметтік желілер мен бұқаралық ақпарат құралдарында жайдарман ойындарының бастау алғандығы жөнінде ақпараттық материалдар орналастырылып, мекемелер мен ұйымдарға, білім ордалары мен өзге де ұйымдарға шақырту хаттары жөнелтілді. Сонымен қатар, командалар қоғамдық қордың әлеуметтік желі парақшаларындағы БИО-да орналастырылған арнайы сілтемеге өту арқылы тіркелді. Тіркелу бетшесінде команданың атауы, оның құрамы мен оқу орыны (еркін құрама) сынды мәліметтер көрсетілді. Нәтижесінде «Маусымашар – 2023» фестиваліне 56 команда тіркеуден өтті. Командалар үшін 30 сәуір және 1 мамыр күндері Ақтау қаласы, 6 шағынаудан, «Арман» жастар үйі ғимаратында редакторлық жұмыстар жүргізілді. Арнайы құрылған редакторлар алқасы құрамына «Мұнай тамшылары» жайдарман тобының мүшесі, ардагер жайдарманшы Ерлан Жолдасұлы, «Боранқұл» командасы» қоғамдық қорының директоры, ардагер жайдарманшы Нұрбол Сағидуллин, «Боранқұл» жайдарман тобының мүшесі, ардагер жайдаманшы Нұртай Қоңыратбаев кірді. Аталған редакторлық құрам тіркелген командалардың сценарийлерін тексерумен, оларды өңдеумен айналысты. Нәтижесінде, редакторлар алқасының шешімімен 12 команда «Жоғары лигаға», 12 команда «Премьер лигаға», 8 команда «Мектеп лигасына» және 15 команда «Маусымашар-2023» фестивалінде өнер көрсетуге жолдама алды. Тіркеуден және редакторлық жұмыстан өткен барлық командаларға қор атынан имидждік өнімдер (пакет, блокнот, қалам және бокал) таратылды.

«Маусымашар-2023» фестивалі 2023 жылдың 2 мамыр күні Абай атындағы мәдени-демалыс кешенінде өтті. Фестивалді тамашалауға 706 көрермен жиналды.

Фестиваль жөніндегі барлық ақпараттар Instagram әлеуметтік желісіндегі @jaidarman12 парақшасында жарияланды.

Сонымен қатар, «Маусымашар-2023» фестивальінің толық нұсқасы «BORANQUL QURAMASY» YouTube арнасында (<https://www.youtube.com/watch?v=7jvMB6z1mfI> ) 24 тамыз күні жарияланды. Бейнекөрсетілім 5 658 қаралым жинады.

**2 шара. Жас жайдарманшыларға «Сахна мәдениеті және актер шеберлік» тақырыбында шеберлік сағатын өткізу**

Фестиваль аясында жас жайдарманшыларға арналған «Сахна мәдениеті және актер шеберлік» тақырыбында шеберлік сағаты өткізілді. Шеберлік сағаты Ақтау қаласында орналасқан «Жастар үйі» ғимаратында өткізілді. Шеберлік сағатын ардагер жайдарманшылар Нұрбол Сағидуллин, Абылай Фазылбек, Даулет Сағынтаев, Нұрлыбай Жұмағалиевтер өткізді. Шеберлік сағатында сахна мәдениеті, командалық жұмысты ұйымдастыру, әзіл жазу, оны орындау сынды түрлі тақырыптарда дәрістер берілді. Шеберлік сағатына жалпы жиыны 50-ден астам жас жайдарманшылар қатысты.

**3 шара. Фестиваль аясында мемлекеттік тіл мен қазақ тарихын насихаттау және жайдарманшылар арасында достық қарым-қатынасты нығайту мақсатында зияткерлік сайысы ұйымдастыру**

2023 жылдың 11 желтоқсан күні «Қарақия кәсіптік колледжі» МККҚ ғимаратында мемлекеттік тіл мен қазақ тарихын насихаттау және достық қарым-қатынасты нығайту мақсатында жас жайдарманшылар арасында зияткерлік сайыс ұйымдастырылды.

Зияткерлік сайысқа жас жайдарманшылардын құралған жалпы жиыны 8 команда қатысты. Аталған сайыста жайдарманшылар 5 кезең бойынша сынға түсті. Олар: «Тез тап», «Сөзжұмбақ», «Қазақ тарихы», «Үш әріп» және «Капитандар сайысы» кезеңдерінен тұрды.

Сайыс қорытындысы бойынша ең көп ұпай жинаған «Мотор» командасы жеңімпаз деп танылды. Жүлделі 2 мен 3 орынды «Еркетай» және «Тас түйін» топтары өзара бөлісті.

**3 міндет. «Маңғыстау облыстық ашық чемпионатын» (Жоғары, Премьер лига) ұйымдастыру**

**1 шара. «Маңғыстау облыстық ашық чемпионаты» - Жоғары лига, 1/4 ширек финал**

23 мамыр күні Абай атындағы мәдени демалыс кешенінде Маңғыстау облыстық ашық чемпионатының «Жоғары лига» сайыстары бойынша жайдарман ойынының 1/4 ширек финалдық сайысы өтті.

Ширек финалдық бәсекеде «Маусымашар-2023» фестивалінің қорытындысы бойынша «Жоғары лига» сайыстарына жолдама алған 12 команда өнер көрсетті.

Ширек финалда айтыскер ақын Мұсаев Нұрлан Әбуғалиұлы, ардагер жайдарманшы, вайнер («Барыстар» жайдарман тобы) Сағынтаев Дәулет Ерланұлы, ардагер жайдарманшы («Сағыз» жайдарман тобы) Мурзагереев Дамир Сейтжанұлы, қазақ футзалының аңызы, «Каспий» футзал клубының жаттықтырушысы Сүлейменов Дінмұхамбет Салмұхамбетұлы, ардагер жайдарманшы, Маңғыстау облыстық ашық чемпионатының редакторы («Өзенмұнайгаз» жайдарман тобы) Туляков Ерлан Жолдасұлы қазылық етті.

Аталған ойында командалар 2 топқа бөлініп жекпе-жек форматында бәсекеге түсті. Нәтижесінде қазылар алқасының шешімімен өнегелі өнер көрсетіп, көрермендердің ықыласына бөленген 6 тікелей және 2 команда резервпен жартылай финалдық бәсекеге жолдама алды.

Сілтеме: <https://youtu.be/i3jMtR0lV0U?si=2e40gwERYUEb8GS0>

**2 шара. «Маңғыстау облыстық ашық чемпионаты» - Жоғары лига, 1/2 жартылай финал**

23 қазан күні «Абай» атындағы мәдени-демалыс кешенінде жайдарман ойындарынан Маңғыстау облыстық ашық чемпионатының «Жоғары лига» сайыстары бойынша 1/2 жартылай финалдық бәсекесі өтті.

Қазылар алқасының құрамында айтыскер, ақын, Жаңаөзен қалалық мәслихатының депутаты Қалбай Арғынбек, әнші Мәлік Жамбылұлы, ардагер жайдарманшы, «Барыстар» жайдарман командасының ойыншысы Дәулет Сағынтаев, Маңғыстау облысының жастар саясаты мәселелері жөніндегі басқармасының бөлім басшысы, ардагер жайдарманшы Абылай Фазылбек және актер, вайнер, режиссер Каримбаев Айдар Әлмұратұлы қазылық етті.

Сайысқа бағы мен бабы қатар шапқан өңірдің үздік 8 командасы қатысты.

Командалар жекпе-жек форматында өзара 4 жұпқа бөлініп, өнер көрсетті. Алғашқы боп ақтаулық жас топ «Инсайд» пен түпқарағандық тәжірибелі «Ақкетік құрамасы» бәсекеге түсті. Нәтижесінде «Ақкетік құрамасы» қазылар алқасының шешімімен 3:2 есебімен басым түсті.

Келесі боп жаңаөзендік қос топ «FTC win» және «Асекеңнің қыздары» өзара мықтыны анықтады. Таласқа түскен тартысты бәсекеде «Асекеңнің қыздары» жеңіске жетті. Есеп – 3:2.

Үшінші жұп ақтаулық «YUstaz» және жаңаөзендік «Теңге құрамасы». Бұл жұпта айқын басымдылықпен «Теңге құрамасы» басым түсті. Ал төртінші жұптың, яғни «Не хабар» мен «Гимназия жастары» командасының ойыны келген көрермендер үшін қызықты болды. Нәтижесінде достық ойын болып, «Не хабар» командасы 3:2 есебімен жеңіске жетті.

Айта кетейік, аталған ойын Республика күніне орай ұйымдастырылды.

Сілтеме: <https://youtu.be/Hgndkwk7C8s?si=gFqDtXl3znwdjXgt>

**3 шара. «Маңғыстау облыстық ашық чемпионаты» - Жоғары лига, финал**

Жайдарман ойындарынан Маңғыстау облыстық ашық чемпионатының финалы 23 қазан күні «Абай» мәдени-демалыс кешенінде өтті.

Финалда астарлы әзіл, қағытпа қалжыңымен алға озған 4 команда ақтық бәсекеде өнер көрсетті. Оның ішінде Жаңаөзен қаласынан 3 команда бар, атап айтқанда, «Асекеңнің қыздары», «Не хабар», «Теңге» құрамасы бар. Сонымен қатар Түпқараған ауданынан келген «Ақкетік» құрамасы қатысты.

Қазылар алқасының құрамында айтыскер, ақын, Жаңаөзен қалалық мәслихатының депутаты Қалбай Арғынбек, әнші Мәлік Жамбылұлы, ардагер жайдарманшы, «Барыстар» жайдарман командасының ойыншысы Дәулет Сағынтаев, әлеуметтік желі жұлдызы Досжан Дукай, 2015 жылғы республикалық Жоғарғы Лига чемпионы Матжан Бектұрған қазылық етті.

Жайдарманшылар екі кезең бойынша бақ сынады. Алғашқы сында командалар «Сәлемдесу» бойынша өнер көрсетті. Содан кейін «Жұлдызбен кездесу» кезеңінде көрініс қойып, көрермендердің қошеметіне бөленді.

Әділ қазылар алқасының жоғары ұпайына ие болған жаңаөзендік «Асекеңнің қыздары» 1-орын алды. Жеңімпаз команда 300 мың теңге ақшалай жүлдемен марапатталды. Жүлделі 2-орынды және 250 мың теңге ақшалай сыйлықты «Теңге» құрамасы қанжығаға байласа, 3-орын мен 150 мың теңгеге түпқарағандық «Ақкетік» құрамасы ие болды. Жеңімпаз командаларға арнайы кубок, медаль, табысталды.

Ойын соңында Маңғыстау облысының жастар саясаты мәселелері жөніндегі басқармасының басшысы Мұқаш Оралбай Жайдарманның әрі қарай жандануына сенім білдіріп, жеңімпаздарды құттықтады.

Сілтеме: <https://youtu.be/Q9qJxUu7BKA?si=T6l71cSrJiysqe9E>

**4 шара. «Маңғыстау облыстық ашық чемпионаты» - Премьер лига, 1/4 ширек финал**

22 мамыр күні Маңғыстау облыстық ашық чемпионатының «Премьер лига» сайыстары бойынша жайдарман ойынының 1/4 ширек финалдық сайысы өтті.

Ширек финалда «Боранқұл» жайдарман тобы, Республикалық Жоғары лига чемпионы Сағидуллин Нұрбол Нәбиұлы, ардагер жайдарманшы, вайнер («Барыстар» жайдарман тобы) Сағынтаев Дәулет, «Жалын» жайдарман тобының ойыншысы, Маңғыстау облыстық ашық чемпионатының чемпионы Жұмағалиев Нұрлыбай, «Боранқұл» жайдарман тобы, Республикалық Жоғары лига чемпионы Сәулебай Тұрар, әлеуметтік желі белсендісі, блогер Айтжанова Аружан қазылық етті.

Ширек финалдық бәсекеде «Маусымашар-2023» фестивалінің қорытындысы бойынша «Премьер лига» сайыстарына жолдама алған 12 команда өнер көрсетті.

Аталған ойында командалар 2 топқа бөлініп, сәлемдесу сайысы бойынша бәсекеге түсті. Қазылар алқасының шешімімен өнер көрсетіп, көрермендердің ықыласына бөленген 8 команда жартылай финалдық бәсекеге жолдама алды.

**5 шара. «Маңғыстау облыстық ашық чемпионаты» - Премьер лига, 1/2 жартылай финал**

Ақтау қаласы, «Достық үйі» ғимаратында жайдарман ойындарының Маңғыстау облыстық ашық чемпионатындағы «Премьер лига» және «Мектеп лигасы» бойынша жартылай финалдық бәсекесі өтті.

Жастардың сүйікті жобасына айналған жайдарман ойындарында Маңғыстау облысы аумағынан үздік 8 команда қатысты. Қатысушылар ұтқыр әзілдерін сахнада көрсете отырып, өзара мықтыны анықтады.

Жартылай финалдық ойындардың қорытындысы бойынша қазылар алқасы өнер көрсеткен барлық командаларды финалдық бәсекеге қатысуға лайық деп тапты.

**6 шара. «Маңғыстау облыстық ашық чемпионаты» - Премьер лига, финал**

Ақтауда Жайдарман ойындарынан «Премьер лига» және «Мектеп лигасы» сайыстарының финалдық бәсекесі өтті.

7 желтоқсан күні «Достық үйі» ғимаратында Жайдарман ойындарынан Маңғыстау облыстық ашық чемпионатының Премьер және мектеп лигасы бойынша финалдық бәсекелері өтті.

Жыл басынан бері ұйымдастырылған Жайдарман ойындарының «Премьер» және «Мектеп» лигасы сайыстарына 16 команда қатысты. Әр лигадан астарлы әзіл, қағытпа қалжыңымен алға озған 4 команда ақтық бәсекеде өнер көрсетті.

Қазылар алқасының құрамында 2020 жылғы республикалық Жоғарғы Лига чемпионы Қоңыратбаев Нұртай, әнші, актриса Аяпова Асылтас, ардагер жайдарманшы, «Барыстар» жайдарман командасының ойыншысы Дәулет Сағынтаев, әлеуметтік желі жұлдызы Айтжанова Ару, жас әнші Атамұрат Нұрбай қазылық етті.

Жайдарманшылар екі кезең бойынша бақ сынады. Алғашқы сында командалар «Сәлемдесу» бойынша өнер көрсетті. Содан кейін «Жұлдызбен кездесу» кезеңінде көрініс қойып, көрермендердің қошеметіне бөленді.

Премьер лигасы сайысы бойынша әділ қазылар алқасының жоғары ұпайына ие болған «Фараби» жайдарман тобы биылғы маусымның чемпионы атанды. Жеңімпаз команда 200 мың теңге ақшалай жүлдемен марапатталды. Жүлделі 2-орынды және 150 мың теңге ақшалай сыйлықты «Алаш медиа» командасы қанжығаға байласа, 3-орын мен 100 мың теңгені «Мотор» мен «Сергек» жайдарман топтары өзара бөлісті. Жеңімпаз командаларға арнайы кубок, медаль, табысталды.

Мектеп лигасы сайыстары бойынша маусымның жеңімпаз дәрежесі «Сары балапандар» командасына бұйырды. Чемпиондарға сәл есе жіберген «Қыздарики» жайдарман тобы 2 орынды иеленсе, «Түпқараған жастары» және «Тәттілер құрамасы» өзара 3 орынды бөлісті.

**4 міндет. «Stand Up Маңғыстау» жобасы аясында жас стандаперлар кешін ұйымдастыру**

**1 шара. «Ашық микрафон» және «Stand Up Маңғыстау» жобасын ұйымдастыру**

«Stand Up Маңғыстау» жобасына резиденттерді таңдау мақсатында 15 сәуір күні Ақтау қаласы, «Жастар үйі» ғимаратында «Ашық микрафон» жобасы ұйымдастырылды. Аталған жобаға 25 резидент қатысты. Нәтижесінде резиденттердің стэндап оқу шеберлігі мен материалына байланысты 5 резидент іріктеліп алынды. Нәтижесінде іріктеуден өткен 5 резидент «Stand Up Маңғыстау» жобасында өнер көрсетуге мүмкіндік алды.

«Stand Up Маңғыстау» жобасы 23 сәуір Ақтау қаласы, «Жастар үйі» ғимаратында ұйымдастырылды. Жоба жүргізушісі – «Боранқұл» командасы» қоғамдық қорының директоры, Жайдарман ойындарынан «Жоғары лига» чемпионы Сағидуллин Нұрбол Нәбиұлы. Жобада барлығы 10 резидент өнер көрсетті.

Сонымен қатар, 26-28 қыркүйек күндері Маңғыстау облысында еліміздің батыс аймағының белсенді жастарының басын біріктірген «Caspian Camp» лагері өтті.

Аталған лагерь бағдарламасына сәйкес «Stand Up Mangystau» жобасы резиденттерінің қатысуымен стендап кеші ұйымдастырылды. Кешке 8 резидент қатысты.

**5 міндет. Әзіл саласындағы жас авторларға (сценарист) танымал авторлардың қатысуымен шеберлік сағаты өткізу**

**1 шара. Жас авторларға семинар – тренинг ұйымдастыру**

20 қазан күні «Боранқұл» командасы қоғамдық қорының ұйымдастыруымен жас авторларға арналған шеберлік сағаты ұйымдастырылды. Шеберлік сағатын жайдарман ойындарының 2019 жылғы республикалық «Жоғары лига» чемпионы, сценарист, автор («Ұ-night show» бағдарламасының резиденті, «Әзіл әлемі» бағдарламасының авторы) Нұрбол Нәбиұлы жүргізді.

Шара барысында жас авторларға сценарийдің жазылу тәртібі, тақырып таңдау, әзілдердің қойылымы, әзілдің түрлері және әзілді дұрыс жеткізу тақырыптары қозғалды.

Аталған шеберлік сағатына жергілікті жайдарман топтарының авторлары және автор болуға ниетті жастар қатысты.

**6 міндет. Елімізге танымал және жергілікті жайдарманшылардың қатысуымен жас жайдарманшыларға арналған шеберлік сағаты өткізу;**

**1 шара. Елімізге танымал және жергілікті жайдарманшылардың қатысуымен жас жайдарманшыларға арналған шеберлік сағатын өткізу**

21 қазан күні «Боранқұл» командасы қоғамдық қорының ұйымдастыруымен жас жайдарманшыларға арналған шеберлік сағаты ұйымдастырылды. Шеберлік сағатын жайдарман ойындарының жайдарман ойындарынан республикалық «Премьер лига» сайыстарының 3 орын иегері, «Ұстаздар құрамасы» жайдарман тобының жетекшісі, автор Балтабайұлы Серік жүргізді.

Шара барысында жай жайдарманшыларға әзілдің жазылу формасы, әзілдің түрлері, олардың сахналану стилі бойынша семинар-тренинг өткізді

Аталған шеберлік сағатына жергілікті жайдарман топтарының ойыншылары қатысты.

Сонымен қатар, шеберлік сағаты командалардың сұранысы бойынша жергілікті танымал жайдарманшылардың қатысуымен жекелей және топтық форматта «Жастар үйі» ғимаратында орналасқан жайдарман кабинетінде өткізіліп келеді.

**Шарт талаптарына сәйкес жоба нәтижелерінің қорытынды жария тұсаукесері**

**1 шара. Шарт талаптарына сәйкес жоба нәтижелерінің қорытынды жария тұсаукесері.**

Жобаның нәтижелігін анықтау мақсатында «You Tube» видео-хостингіндегі «BORANQUL QURAMASY» арнасы мен @jaidarman12 инстаграм парақшасына жарияланған бағдарламалар мен видеоларға жазылған оқырмандардың пікірі есепке алынды. Жоба аясындағы бағдарламалар мен видеоларға барлығы 1 627 пікір жазылды. Қанағаттану деңгейі – 90 % көрсетті.

**2 шара. Жоба аясында жүргізілген барлық жұмыстардың қорытындысы туралы жеке меншік мекеменің әлеуметтік желілердегі ресми парақшалары арқылы жарияланымдар шығару.**

Жобаның белсенді кезеңі аяқталғаннан кейін әлеуметтік желілердегі жеке меншік мекеменің ресми парақшаларында жоба аясында жүргізілген барлық жұмыстардың қорытындысы туралы арнайы жарияланымдар жасалды.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Жоба мақсаты:** | | Жастар арасындағы әзіл-ысқақ ойындарын ұйымдастыру арқылы мемлекеттік тілдің аясын кеңейту | | | | | | | |
| **Жобаны іске асырудан қол жеткізілген нәтиже:** | | Аталған жоба қорытындысы бойынша төмендегідей нәтижелерге қол жеткізілді:  1) Өңірдің мектептері, кәсіптік білім беру ұйымдары мен жоғары оқу орындарынан және ассамблея жанынан кемінде 1 (бір) жайдарман тобы жасақталды;  2) «Маусымашар – 2023» фестивалі ұйымдастырылды.  2) Өңірде жастар арасында мемлекеттік тілді насихаттау және жастардың шығармашылығын дамыту мақсатында Жайдарман ойындарынан «Маңғыстау облыстық ашық чемпионаты» (Жоғары және Премьер лига) ұйымдастырылды.  3) «Stand Up Маңғыстау» жобасы аясында жас стандаперлардың кеші ұйымдастырылды;  4) Әзіл саласындағы жас авторларға (сценарист) танымал авторлардың қатысуымен семинар-тренинг өткізілді;  5) Елімізге танымал және жергілікті жайдарманшылардың қатысуымен жас жайдарманшыларға арналған шеберлік сағаты өткізілді; | | | | | | | |
| **Міндеті** | **Міндет аясындағы шаралар** | **Өткізу күні** | **Өткізу орны** | **Қатысушылар саны** | **Қысқа мерзімде қол жеткізілген нәтижелер (іс-шараларға)** | **Сандық және сапалық көрсеткіштер** | **Индикаторы** | | **Тиімділік** |
| **жоспар** | **факт** |
| «Маусымашар – 2023» фестивалін ұйымдастыру | Әлеуметтік желі арқылы немесе фестиваль барысында командаларды маусымға тіркеу жұмыстарын жүргізу | Сәуір – мамыр  2023 жыл | Ақтау қаласы | 56 команда, 1483 ойыншы | 1. Фестиваль өтетіндігі жөнінде ақпарат жарияланды. 2. Фестивальға 56 команда тіркелді. | Әлеуметтік желіге посттар  Маусымашарға тіркелу видеоролигі | 5  1 | 5  1 |  |
| Маусымға тіркелген командалар арасында редакторлық жұмыстар жүргізу, әзіл сапасы, деңгейі, жайдарманшылардың тәжірибелеріне қарай лигаларға (Жоғары, Премьер лига) жолдама беру. Редакторлық жұмыстар мен іріктеуден сәтті өткен командалар Гала концертке жолдама беру | Сәуір – мамыр  2023 жыл | Ақтау қаласы | 56 команда, 1483 ойыншы | 1. Фестиваль редакторлық жұмысы барысынан әлеуметтік желіге ақпарат жарияланды. 2. Жоғары лига, Премьер лига ойындарына және Гала концертке жолдама алған командаларды анықтау мақсатында редакторлар алқасы жасақталды. 3. Редакторлар алқасының шешімімен Жоғары лига ойындарына 12 командаға және Премьер лига ойындарына 12 командаға жолдама берілді. 4. Гала концертте өнер көрсетуге 12 командаға жолдама берілді. 5. Командаларға қор атынан арнайы имидждік материалдар таратылды. | Әлеуметтік желіге посттар  Командаларды шақырту хаты  Тіркелген командалар құжаты (тіркеу бетшесі)  Редакторлар алқасы  Тіркелген командалар  Гала концертке іріктелген командалар  Редакторлардың хаттамасы  Қажетті имидждік материалдар  Алу – беру актісі | 5  20  50  3  50  15  2  100  1 | 5  20  50  3  50  15  2  100  1 |  |
| Фестиваль аясында жайдарман ойындарынан Республикалық Жоғары лига чемпиондары – Сағынтаев Дәулет («Барыстар» жайдарман тобы) пен Сағидуллин Нұрболдың («Боранқұл» жайдарман тобы) қатысуымен жас жайдарманшыларға «Сахна мәдениеті және актер шеберлік» тақырыбында шеберлік сағатын өткізу | Сәуір – мамыр  2023 жыл | Ақтау қаласы | 59 қатысушы,  2 тренер | Жас жайдарманшыларға «Сахна мәдениеті және актер шеберлік» тақырыбында шеберлік сағаты өтті. Шеберлік сағатына 2 тренер шақыртылып, 59 қатысушы қатысты. Әлеуметтік желіге шеберлік сағаты туралы 2 пост жарияланып, 1 бейнеролик, 5 фото әзірленді. | Тренер  Қатысушылар  Әлеуметтік желіге пост  Бейнеролик  Фото | 2  50  1  1  5 | 2  50  1  1  5 |  |
| «Маусымашар – 2023» гала концертін өткізу | Сәуір – мамыр  2023 жыл | Ақтау қаласы | 12 команда, 70 ойыншы, 700 көрермен | «Маусымашар – 2023» гала концертінде 12 команда өнер көрсетті. Сахнаға арнайы 1 баннер дайындалып, 1 LED экран қойылды. Әлеуметтік желіге фестиваль жөнінде 1 бейнеролик және 10 фото жарияланды. | Маусымашар бағдарламасы  Баннер  LED экран  Бейнеролик  Фото | 1  2  1  1  10 | 1  2  1  1  10 |  |
|  | Мемлекеттік тіл мен қазақ тарихын насихаттау және жайдарманшылар арасында достық қарым-қатынасты нығайту мақсатында зияткерлік сайысы ұйымдастыру | Сәуір – қараша, 2023 жыл | Ақтау қаласы | 8 команда, 51 қатысушы | Мемлекеттік тіл мен қазақ тарихын насихаттау және жайдарманшылар арасында достық қарым-қатынасты нығайту мақсатында зияткерлік сайысы ұйымдастырылды. Сайысқа 8 команда, барлығы 51 қатысушысы қатысты. Жеңімпаз атанған 3 командаға дипом табысталды. | Әлеуметтік желіге пост  Қатысушылар  Диплом  Бейнеролик  Фото  Бағалау бетшесі | 1  50  3  1  5  1 | 1  50  3  1  5  1 |  |
| «Маңғыстау облыстық ашық чемпионатын» (Жоғары, Премьер лига) ұйымдастыру | «Маңғыстау облыстық ашық чемпионаты» - Жоғары лига, 1/4 ширек финал | Мамыр, 2023 жыл | Ақтау қаласы | 12 команда 90 ойыншы, 700 көрермен | «Маңғыстау облыстық ашық чемпионаты» туралы әлеуметтік желіге 5 пост салынып, командаларға 12 шақырту хаты жіберілді. Чемпионатта 1 баннер, 1 лэд экран дайындалды. Сонымен қатар, 5 қазылар алқасы жасақталып, тиісінше 5 бағалау бетшесі дайындалды. Командалар тізімінің 1 реттілігі жасақталып, 2 бейнеролик, 6 диплом, 13 фото әзірленді. | Әлеуметтік желіге посттар  Командаларды шақырту хаты  Баннер  LED экран  Редакторлар алқасы  Қазылар алқасы  Бағалау бетшесі  Бағдарлама (реттілік, командалар тізімі)  Бейнеролик  Диплом  Фото | 3  12  1  1  3  5  5  1  1  6  10 | 3  12  1  1  3  5  5  1  1  6  10 |  |
|  | «Маңғыстау облыстық ашық чемпионаты» - Жоғары лига, 1/2 жартылай финал | Қазан, 2023 жыл | Ақтау қаласы | 8 команда, 60 ойыншы,  700 көрермен | «Маңғыстау облыстық ашық чемпионаты» туралы әлеуметтік желіге 5 пост салынып, командаларға 12 шақырту хаты жіберілді. Чемпионатта 1 баннер, 1 лэд экран дайындалды. Сонымен қатар, 5 қазылар алқасы жасақталып, тиісінше 5 бағалау бетшесі дайындалды. Командалар тізімінің 1 реттілігі жасақталып, 8 бейнеролик, 8 диплом, 10 фото әзірленді. | Әлеуметтік желіге посттар  Командаларды шақырту хаты  Баннер  LED экран  Редакторлар алқасы  Қазылар алқасы  Бағалау бетшесі  Бағдарлама (реттілік, командалар тізімі)  Бейнеролик  Диплом  Фото | 3  12  1  1  3  5  5  1  1  1  6  10 | 3  12  1  1  3  5  5  1  1  1  6  10 |  |
|  | «Маңғыстау облыстық ашық чемпионаты» - Жоғары лига, финал | Қараша 2023 жыл | Ақтау қаласы | 4 команда, 50 ойыншы, 700 көрермен | Маңғыстау облыстық ашық чемпионатының «Жоғары лига» сайыстары бойынша әлеуметтік желіге 3 пост салынып, командаларға 12 шақырту хаты жіберілді. Сайыста сахнаға 1 баннер, 1 лэд экран қойылды. Командалардың дайындығын 3 редактор алқасы тексерді. Сонымен қатар, 5 қазылар алқасы жасақталып, тиісінше 5 бағалау бетшесі дайындалды. Командалар тізімінің 1 реттілігі жасақталып, 1 бейнеролик, 15 диплом, 10 фото әзірленді. Жүлделі орын иеленген командаларға 30 медаль, 1 кубок дайындалды және 1 алу-беру актісі мен 3 сертификат үлгісі дайындалды. | Әлеуметтік желіге посттар  Командаларды шақырту хаты  Баннер  LED экран  Редакторлар алқасы  Қазылар алқасы  Бағалау бетшесі  Бағдарлама (реттілік, командалар тізімі)  Кубок  Медаль  Алу – беру актісі  Бейнеролик  Диплом  Фото  Сертификат | 3  12  1  1  3  5  5  1  1  30  1  1  15  10  3 | 3  12  1  1  3  5  5  1  1  30  1  1  15  10  3 |  |
|  | «Маңғыстау облыстық ашық чемпионаты» - Премьер лига, 1/4 ширек финал | Мамыр, 2023 жыл | Ақтау қаласы | 12 команда, 90 ойыншы, 300 көрермен | Чемпионат туралы әлеуметтік желіге 4 пост жарияланып, командаларға 12 шақырту хаты жолданды. Бұған қоса, 1 баннер жасақталып, 3 редакторлар алқасы, 5 қазылар алқасы құрылды. Оларға 5 бағалау бетшесі дайындалып, Командалардың реттілігі бойынша 1 бағдарлама жасақталды. Сонымен қатар, 12 диплом мен 10 фото әзірленді. | Әлеуметтік желіге посттар  Командаларды шақырту хаты  Баннер  Қазылар алқасы  Бағалау бетшесі  Реттілік  Диплом  Фото | 3  12  1  3  5  5  1  12  10 | 3  12  1  3  5  5  1  12  10 |  |
|  | «Маңғыстау облыстық ашық чемпионаты» - Премьер лига, 1/2 жартылай финал | Қараша, 2023 жыл | Ақтау қаласы | 8 команда,  70 ойыншы,  500 көрермен | «Маңғыстау облыстық ашық чемпионаты» туралы әлеуметтік желіге 3 пост салынып, командаларға 12 шақырту хаты жіберілді. Аталағн сайысқа 1 баннер дайындалып сахнаға қойылды. Сонымен қатар, 5 қазылар алқасы жасақталып, тиісінше 5 бағалау бетшесі дайындалды. Командалар тізімінің 1 реттілігі жасақталып, 8 диплом және 10 фото әзірленді. | Әлеуметтік желіге посттар  Командаларды шақырту хаты  Баннер  Редакторлар алқасы  Қазылар алқасы  Бағалау бетшесі  Бағдарлама (реттілік, командалар тізімі)  Диплом  Фото | 3  12  1  3  5  5  1  12  10 | 3  12  1  3  5  5  1  12  10 |  |
|  | «Маңғыстау облыстық ашық чемпионаты» - Премьер лига, финал | Қараша 2023 жыл | Ақтау қаласы | 8 команда,  70 ойыншы,  500 көрермен | «Маңғыстау облыстық ашық чемпионатының «Премьер лигасы» сайысының финалдық бәсекесі туралы әлеуметтік желілерге 3 ақпараттық пост жарияланып, командаларға 12 шақырту хаты жолданды. Бұған қоса сайыс барысында саханаға 1 баннер және 1 лэд экран қойылды. Командалардың дайындығын 3 редактор алқасы тексерді. Сонымен қатар, 5 қазылар алқасы жасақталып, тиісінше 5 бағалау бетшесі дайындалды. Қатысушы командалардың реттілігі жасақталып командаларға таныстырылды. Командалардың өнерін 5 қазылар алқасы дайындалғаг арнайы 5 бағалау бетшесіне бағалады. Жеңімпаз командаларға кубок, 15 диплом, 3 сертификат, 30 медаль табысталды. Сонымен қатар, сайыс барысынан 10 фото түсірілді. | Әлеуметтік желіге посттар  Командаларды шақырту хаты  Баннер  Редакторлар алқасы  Қазылар алқасы  Бағалау бетшесі  Бағдарлама *(реттілік, командалар тізімі)*  Кубок  Медаль  Алу – беру актісі  Диплом  Фото  Сертификат | 3  12  1  3  5  5  1  1  30  1  15  10  3 | 3  12  1  3  5  5  1  1  30  1  15  10  3 |  |
| «Stand Up Маңғыстау» жобасы аясында жас стандаперлар кешін ұйымдастыру | Жас стандаперлерді анықтау және оларды іріктеу мақсатында «Ашық микрафон» жобасын ұйымдастыру | Сәуір – қараша 2023 жыл | Ақтау қаласы | 35 резидент, 220 көрермен | «Stand Up Маңғыстау» жобасы аясында жас стандаперлар кешін ұйымдастыру міндетін орындау үшін 2 айда 1 рет «Ашық микрафон» жобасы ұйымдастырылады. Бұл туралы әлеуметтік желіге 2 пост, 1 бейнеролик жарияланып, 10 фото түсірілді. Жобаға 10 резидент қатысып, жалпы жиыны 3 шара өтті. | Әлеуметтік желіге посттар  Резиденттер  Бейнеролик  Фото    Шара саны | 2  10  1  10  3 | 2  10  1  10  3 |  |
| «Стандаперлер клубының» резиденттерінің қатысуымен аудан-қалаларда «Stand Up Маңғыстау» жобасы ұйымдастыру |
| Әзіл саласындағы жас авторларға (сценарист) танымал авторлардың қатысуымен шеберлік сағаты өткізу | Жас авторларға семинар – тренинг ұйымдастыру | Тамыз – қыркүйек  2023 жыл | Ақтау қаласы | 30 қатысушы, 1 тренер | Әзіл саласындағы жас авторларға (сценарист) семинар – тренинг ұйымдастырылды. Оған 30 жас автор қатысып, 1 тренер шеберлік сағатын өткізді. Бұл туралы әлеуметтік желіге 2 ақпараттық материал жарияланды. | Әлеуметтік желіге посттар  Тренер  Қатысушылар | 2  1  30 | 2  1  30 |  |
| Елімізге танымал және жергілікті жайдарманшылардың қатысуымен жас жайдарманшыларға арналған шеберлік сағаты өткізу | Елімізге танымал және жергілікті жайдарманшылардың қатысуымен жас жайдарманшыларға арналған шеберлік сағатын өткізу | Сәуір – қараша  2023 жыл | Ақтау қаласы | 50 қатысушы, 2 тренер | Елімізге танымал және жергілікті жайдарманшылардың қатысуымен жас жайдарманшыларға арналған шеберлік сағаты өткізілді. Оған 50 жас жайдарманшы қатысып, 1 тренер шеберлік сағатын өткізді. Бұл туралы әлеуметтік желіге 2 ақпараттық материал жарияланды. | Әлеуметтік желіге посттар  Тренер  Қатысушылар | 2  2  50 | 2  2  50 |  |

**Әлеуметтік жобаның әлеуметтік және экономикалық әсерлерін көрсететін кестені толтырыңыз**

|  |  |  |  |  |
| --- | --- | --- | --- | --- |
|  | **Индикатор** | **Өлшем бірлігі** | **Жоспарланып отырған деңгей** | **Нақты деңгей** |
| 1. | Тікелей бенефициарлар саны, оның ішінде: | адам | 1000 | 4 970 |
|  | халықтың әлеуметтік осал топтарынан | адам | 0 | 8 |
| 2. | Жанама бенефициарлар саны (БАҚ-та жариялау есебінен) | адам | 4 000 | 45 000 |
| 3. | Штаттық қызметкерлердің саны | адам | 3 | 3 |
| 4. | Тартылған мамандар саны, оның ішінде: | адам | 0 | 0 |
|  | *халықтың әлеуметтік осал топтарынан* | адам | *0* | *0* |
| 5. | Қамтылған ҮЕҰ саны | ұйым | 0 | 0 |
| 6. | Гранттың жалпы сомасынан еңбекақы төлеу қоры | теңге | 2 182 113,00 | 2 182 113,00 |
| 7. | Салықтар (ӘС, ӘА, МӘМС (штаттық қызметкерлердің ғана) | теңге | 247 887,00 | 247 887,00 |
| 8. | Экономикаға қосқан үлес (тауарлар мен қызметтерді сатып алу | теңге | 7 441 980,00 | 7 441 980,00 |
| 9. | Әлеуметтік жоба серіктестерінің саны (заңды және / немесе жеке тұлғалар) | ұйым/адам | 0 | 0 |

**Жоба бойынша жоспардан ауытқу негіздемелерін сипаттаңыз:** Жоба бойынша жоспардан ауытқулар жоқ.

**2. Мақсатқа жету (фактілерді сипаттау және мақсатқа жету туралы дәлелдерді көрсету):**

**Дейін:** 2019 жылдан бері Маңғыстау облысы аумағында «Жайдарман» ойындарынан ішкі чемпионаттар мен өзге де арнайы жобалар өткізілмеді.

**Кейін:** 2023 жылы бірнеше жылдық үзілістен кейін Маңғыстау облысында «Жайдарман» ойындары ұйымдастырылып, 7 рет арнайы ойындар өткізіліп, әртүрлі шеберлік сағаттары мен ақпараттық түсіндіру жұмыстары жүргізілді.

**Дейін:** Бұған дейін бірнеше жыл бойы маңғыстаулық жайдарман тобы республикалық ойындарға қатыспады.

**Кейін:** Аталған жобаға қатысушы маңғыстаулық «Фараби» құрамасы республикалық «Junior» жайдарман ойындарына қатысып, 3-орынға қол жеткізді.

Сонымен қатар, Маңғыстау облыстық ашық чемпионатының «Жоғары лига» сайыстарында чемпион атанған «Асекеңнің қыздары» командасы 2024 жылдың ақпан айында өтетін «Чемпиондар лигасы» жобасына жолдама алды.

**3. Әлеуметтік жобаны аяқтау және/немесе іске асыру барысында болған әлеуметтік және басқа да өзгерістерді өлшеу**

Жобаны іске асыру арқылы өңірде бірқатар нәтижелерге қол жеткізулер байқалды. Әлеуметтік жобаны аяқтау барысындағы әлеуметтік өзгерістерді атап айтсақ, алдымен, өңірдің мектептері, кәсіптік білім беру ұйымдары мен жоғары оқу орындарынан және ассамблея жанынан кемінде 1 (бір) жайдарман тобы жасақталды. Сонымен қатар, «Маусымашар – 2023» фестивалі ұйымдастырылды. Өңірде жастар арасында мемлекеттік тілді насихаттау және жастардың шығармашылығын дамыту мақсатында Жайдарман ойындарынан «Маңғыстау облыстық ашық чемпионаты» (Жоғары және Премьер лига) ұйымдастырылды.

Бұған қоса, «Stand Up Маңғыстау» жобасы аясында жас стандаперлардың кеші ұйымдастырылды. Әзіл саласындағы жас авторларға (сценарист) танымал авторлардың қатысуымен семинар-тренинг өткізілді және елімізге танымал және жергілікті жайдарманшылардың қатысуымен жас жайдарманшыларға арналған шеберлік сағаты өткізілді.

**4. Әлеуметтік жобаға қатысушылар бөлінісіндегі статистикалық ақпарат (аралық бағдарламалық есепті ұсыну сәтінде):**

**Гендерлік көрсеткіш:**

|  |  |  |
| --- | --- | --- |
| **Барлық қатысушылар саны** | **Ерлер** | **Әйелдер** |
| 1483 | 1236 | 247 |

**Санаттар бойынша әлеуметтік мәртебе:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Бүкіл жобаға қатысушылар саны** | **Балалар (оның ішінде мүгедек балалар)** | **Жастар** | **Мемлекеттік қызметшілер** | **Бюджеттік ұйым жұмысшылары** | **Мүгедектер** | **Жасы үлкен адамдар (50 жастан және одан жоғары), оның ішінде:** | **Жұмыссыздар** | **Қоғамдық ұйымдардың өкілдері** | **Бизнес-сектор өкілдері** | **Басқа санаттар** |
| 1483 | 143 | 1290 | 0 | 0 | 8 | 0 | 42 | 0 | 0 | 0 |

**Жас көрсеткіші:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Бүкіл жобаға қатысушылар саны** | **13-16 жас** | **17-22 жас** | **23-27 жас** | **28-32 жас** | **33-45 жас** | **46-58 жас** | **59 жас және жоғары** |
| 1483 | 143 | 1052 | 281 | 7 | 0 | 0 | 0 |

**5. Әлеуметтік жоба нәтижесі:**

Жоба нәтижесінде:

1) Өңірдің мектептері, кәсіптік білім беру ұйымдары мен жоғары оқу орындарынан және ассамблея жанынан кемінде 1 (бір) жайдарман тобы жасақталды.

2) «Маусымашар – 2023» фестивалі ұйымдастырылды.

2) Өңірде жастар арасында мемлекеттік тілді насихаттау және жастардың шығармашылығын дамыту мақсатында Жайдарман ойындарынан «Маңғыстау облыстық ашық чемпионаты» (Жоғары және Премьер лига) ұйымдастырылды.

3) «Stand Up Маңғыстау» жобасы аясында жас стандаперлардың кеші ұйымдастырылды.

4) Әзіл саласындағы жас авторларға (сценарист) танымал авторлардың қатысуымен семинар-тренинг өткізілді.

5) Елімізге танымал және жергілікті жайдарманшылардың қатысуымен жас жайдарманшыларға арналған шеберлік сағаты өткізілді.

**6. Әлеуметтік жобаны іске асыруға қолдау көрсеткен серіктестердің (егер бар болса), билік органдарының, құрылымдардың үлесін талдау: оларды тарту қаншалықты қажет болды, бұл әлеуметтік жобаны қалай күшейтті, қандай сабақтар алынды, өзара іс-қимылды жалғастыру қалай жоспарлануда?**

Әлеуметтік жобаны іске асыруда бірқатар жергілікті ішкі саясат бөлімдерінің, жастар ресурстық орталықтары мен қоғамдық даму орталықтарының серіктестік-әріптестік көмегі болды. Сонымен қатар, жобаның ақпараттық насихатталуына, таралуына жергілікті БАҚ-тың қосқан үлесі зор болды. Бұл өз кезегінде жастарды кездесуге көптеп қатыстыруға, ақпараттық тұрғыда айшықталуына ықпал етті.

**Әлеуметтік жобаның серіктестері**

|  |  |  |  |
| --- | --- | --- | --- |
| **Ұйым атауы /Серіктестіктің**  **Т.А.Ә.** | **Жобадағы орны** | **Ұйымның, серіктестіктің байланыс деректері** | **Ескерту** |
| Маңғыстау облысының жастар саясаты мәселелері жөніндегі басқармасы | Мүдделі тарап | Байланыс телефоны: 8701 343 7134  Электрондық мекен-жайы: m.oralbai@mangystau.gov.kz |  |
| Маңғыстау облыстық ішкі саясат басқармасы | Маңғыстау облысы аумағында «Жайдарман» ойындарын ұйымдастыруға ақпараттық қолдау көрсетті. | Байланыс телефоны: 8 /7292 42-13-00  Электрондық мекен-жайы: [uvp@mangystau.gov.kz](mailto:uvp@mangystau.gov.kz) |  |
| Маңғыстау облыстық жастар ресурстық орталығы | «Жайдарман» ойындарына жастарды қатыстыруға, оларды қамтуға ықпал етті. | Байланыс телефоны: 8 /7292 60-33-42  Электрондық мекен-жайы: [mangystau\_resurs@mail.ru](mailto:mangystau_resurs@mail.ru) |  |
| «Маңғыстау Медиа» ЖШС | Әлеуметтік жобаны ақпараттандыру жұмыстарын үйлестіруге ықпал етті. | Байланыс телефоны: 8/7292 20-48-34  Электрондық мекен-жайы: [hat@mangystaumedia.kz](mailto:hat@mangystaumedia.kz) |  |

**Осы әлеуметтік жобаның жалғасы болуы мүмкін болашақ әлеуметтік жобалар тақырыбына ұсыныстар:**

|  |  |  |  |  |  |  |
| --- | --- | --- | --- | --- | --- | --- |
| **№** | **Мемлекеттік грант саласы** | **Мемлекеттік гранттың ұсынылатын басым бағыты** | **Грантты іске асыру шешуі тиіс мәселенің қысқаша сипаттамасы** | **Қаржыландыру көлемі (мың теңге)** | **Грант түрі** | **Күтілетін нәтижелер** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**Мемлекеттік органдар үшін әлеуметтік жобаны іске асыру қорытындылары бойынша нақты практикалық ұсынымдарды көрсетіңіз.**

|  |  |  |
| --- | --- | --- |
| **Мемлекеттік органдар** | **Ұсынымдар** | **Әзірленген ұсынымдарды жіберу туралы хаттың нөмірі мен күні**  ***(хаттардың көшірмелерін қосымшаларымен бірге осы есеппен ұсыну қажет)*** |
|  |  |  |
|  |  |  |
|  |  |  |

**Есептегі беттердің жалпы саны: \_\_\_\_\_\_\_\_\_\_\_\_\_\_\_\_\_\_\_**

 «Боранқұл» командасы» қоғамдық қорының директоры

 Сағидуллин/Нұрбол/Нәбиұлы

Толтырылған күні 25.11.2023 жыл

Мөрдің орны